**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. május 16-ai** ülésére

Tárgy: Kossuth L. u. páros oldali járda

**Tisztelt Képviselő-testület!**

A Kossuth Lajos utca páros oldalán található, Spartól piactérig tartó járda felújításához szükséges tervezői feladatok ellátására kiválasztásra került a Partner Mérnöki Iroda Kft. (119/2025. (III.14.) KVŰÖKT. hat.). Az ajánlat tárgyalásakor felmerült, hogy az MBH Bank előtti parkoló felújításával, valamint a csapadékvíz-elvezetéssel az ajánlat kerüljön kiegészítésre.

A kért feladatokkal kiegészített ajánlatot mellékletként találják, melyben nettó 1.450.000,- Ft-ért vállalják a teljes tervezési feladat elvégzését, árazott és árazatlan költségbecslés készítését, szükséges hatósági eljárás lefolytatását. Az ajánlatnak az esetleges közműkiváltások tervezése, amennyiben a csapadékvíz befogadójának kapacitás növelése szükséges, annak tervezése, a szabályozási terv módosítás készítése és a hatósági eljárási díjak nem része. A terveket a megrendeléstől számított 10 hét alatt készítik el és a szükséges nyilatkozat bekérését elindítják.

A tervet, engedélyezést és az árazott és árazatlan költségbecslést javasoljuk majd úgy készíteni, hogy amennyiben a fedezet nem áll rendelkezésre a teljes kivitelezési munkára, akkor az megbontható legyen.

Kérem, hogy a Partner Mérnöki Iroda Kft. kiegészített tervezési ajánlatát elfogadni szíveskedjenek.

Kisbér, 2025. május 14.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

megrendeli a Partner Mérnöki Iroda Kft-től (2800 Tatabánya, Bárdos lakópark 2/c. fsz. 3.) a Kisbér, Kossuth Lajos utca páros oldali (Spar üzlettől piactérig) járdaburkolat és az MBH Bank előtti parkoló felújításának, valamint a teljes terület csapadékvíz-elvezetésének tervezését nettó 1.450.000,- Ft. + áfa összegen.

utasítja a Kisbéri Közös Önkormányzati Hivatalt a fentiek szerinti szerződés előkészítésére és felhatalmazza a város polgármesterét annak aláírására.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző